Diari Oficial de la Generalitat Valenciana


Sumari del DOGV 9638, del 13-07-2023 (2023/7968)

Extracte de l'Ordre 5/2023, de 5 de juliol de 2023, de la Conselleria d'Innovació, Universitats, Ciència i Societat Digital, de modificació de les bases reguladores per a la concessió d'ajudes destinades a impulsar un nou model econòmic de la indústria audiovisual en matèria de producció d'obres cinematogràfiques i obres audiovisuals en territori valencià, aprovades pel Decret llei 5/2023, de 16 de març, del Consell, i convocatòria de les ajudes corresponents a l'exercici 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9638

Data del DOGV
:   13-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7968


Data del document
:   05-07-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * legislació

Extracte de l'Ordre 5/2023, de 5 de juliol de 2023, de la Conselleria d'Innovació, Universitats, Ciència i Societat Digital, de modificació de les bases reguladores per a la concessió d'ajudes destinades a impulsar un nou model econòmic de la indústria audiovisual en matèria de producció d'obres cinematogràfiques i obres audiovisuals en territori valencià, aprovades pel Decret llei 5/2023, de 16 de març, del Consell, i convocatòria de les ajudes corresponents a l'exercici 2023. [2023/7968]  
BDNS (identif.): 707839.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/707839)  
  
Primer. Modificació de les bases reguladores  
Es modifiquen les bases reguladores publicades com a annex del Decret llei 5/2023, de 16 de març, del Consell, d'aprovació de les mesures necessàries per a la concessió d'ajudes destinades a impulsar un nou model econòmic de la indústria audiovisual en matèria de producció d'obres cinematogràfiques i obres audiovisuals en territori valencià.  
  
Segon. Convocatòria de les ajudes  
U. Objecte  
Realitzar la convocatòria per a l'exercici 2023, mitjançant el procediment de concurrència competitiva, les subvencions destinades a l'impuls de la indústria audiovisual i l'ús del sector dins del territori valencià a través del finançament de projectes de producció, inclosa la postproducció, d'obres cinematogràfiques i obres audiovisuals de nacionalitat espanyola o estrangera en les quals s'incórreguen despeses en el territori de la Comunitat Valenciana.  
Dos. Beneficiaris  
Podran ser beneficiàries d'aquestes ajudes les persones jurídiques a les quals es refereix les bases reguladores, i sempre que complisquen els requisits establits en aquestes i les que addicionalment s'estableixen en la present convocatòria.  
  
Tercer. Finançament de les ajudes  
Al finançament de les ajudes es destinarà una quantia global màxima de 6.500.000¿ distribuïts en les anualitats 2023, 2024 i 2025.  
  
La quantia corresponent a l'anualitat 2023 és de 2.500.000 d'euros, mentre que les corresponents a les anualitats 2024 i 2025 ascendiran a 3.500.000¿ i 500.000¿, respectivament, si bé es trobaran condicionades a l'existència de crèdit adequat i suficient per a atendre-les en les corresponents lleis de pressupostos de la Generalitat per als respectius exercicis pressupostaris.  
  
Aquest import global podrà ser incrementat fins a un màxim de 66.912.412¿, en cas que hi concórrega algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
Quart. Tipus i quantia de les ajudes  
L'import de l'ajuda serà la 25 % despesa local qualificable en territori valencià per cada projecte, sempre que es complisquen els requisits de despesa mínima a la Comunitat Valenciana i intensitats que s'estableixen en les bases que regulen la present convocatòria.  
  
L'import de l'ajuda s'atorga per obra cinematogràfica o obra audiovisual, i una mateixa empresa productora pot sol·licitar l'ajuda per a un màxim de dues obres cinematogràfiques o audiovisuals en aquesta convocatòria.  
  
Sense perjudici de l'anterior, l'import màxim d'ajudes a percebre per cada empresa beneficiària en aquesta convocatòria no podrà ser, en cap cas, superior a 1.500.000 d'euros, sempre que aquest import no excedisca els límits previstos en les bases.  
Les quanties de les ajudes i límits previstos en aquesta convocatòria estaran subjectes, en tot cas, als límits d'intensitat establits en les bases reguladores.  
  
Cinqué. Termini i forma de presentació de sol·licituds  
El termini de presentació de les sol·licituds serà de 30 dies naturals i s'iniciarà l'endemà de la publicació de la present convocatòria en el Diari Oficial de la Generalitat Valenciana. Només seran admeses les sol·licituds que hagen sigut gravades en la seu electrònica de la Generalitat abans de les 24.00 hores de l'últim dia de termini de la presentació.  
Es podrà presentar només una sol·licitud per cada projecte d'obra audiovisual. En cas de presentar-se més d'una sol·licitud, només es tindrà en compte la presentada en últim lloc dins del termini de presentació de sol·licituds.  
La presentació de sol·licituds i tramitació del procediment serà telemàtica, ja que els sol·licitants són persones jurídiques, obligades a relacionar-se amb la Generalitat a través de mitjans electrònics en els termes de l'article 14 de la Llei 39/2015, d'1 d'octubre, del procediment administratiu comú de les administracions públiques. Aquestes actuacions es realitzaran a través de la seu electrònica de la Generalitat corresponent a aquest tràmit, en l'URL https://innova.gva.es/va/web/subsecretaria-innova/procediments  
Les sol·licituds es formalitzaran mitjançant el model normalitzat que es troba disponible en la seu electrònica acompanyats de la documentació expressada en la present convocatòria i hauran d'estar signats electrònicament pel representant legal de l'entitat sol·licitant mitjançant una signatura electrònica avançada basada en certificat reconegut, segons el que es disposa en el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana, i expedit per la Generalitat o per qualsevol altre prestador de serveis de certificació amb el qual la Generalitat haja signat l'oportú conveni.  
  
Alacant, 5 de juliol de 2023.- La consellera d'Innovació, Universitats, Ciència i Societat digital: Josefina Bueno Alonso.